
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1273 

12 Σεπτεμβρίου 2005 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Κύρωση οργανισμού του υπέρ του Δήμου Ιωαννι- 
τών, κεφαλαίου αυτοτελούς διαχείρισης με την 
επωνυμία «ΚΛΗΡΟΔΟΤΗΜΑ ΑΓΛΑΪΑΣ ΧΑΡΑΛΑ¬ 
ΜΠΟΥΣ». 1 

ΑΠΟΦΑΣΕΙΣ 

Προϋποθέσεις εγγραφής καταρτιζομένων σε ειδικό¬ 
τητες του Τομέα Τουρισμού - Μεταφορών σχετικά 


με τη γνώση της Αγγλικής Γλώσσας. 2 

Καθορισμός αριθμού θέσεων για το Ελεγκτικό Συνέ¬ 
δριο (Υπουργείο Δικαιοσύνης) που πληρούνται από 
άτομα που προστατεύονται από το ν. 2643/1998 και 
κατανομή των θέσεων αυτών. 3 

Έγκριση της υπ’ αριθμ. 123/2005 απόφασης Διοικητι¬ 
κού Συμβουλίου του Οργανισμού Ελληνικών Γεωρ- 
γικών Ασφαλίσεων (ΕΛ.Γ.Α.) - Ν.Π.Ι.Δ. - για την κα¬ 
ταβολή στο τακτικό προσωπικό του κινήτρου πα¬ 
ραγωγικότητας (όοηυε). 4 


Καθορισμός αριθμού προσώπων με ειδικότητα στην 


Πληροφορική που θα απασχοληθούν με σύμβαση 
μίσθωσης έργου διάρκειας ενός (1) έτους στη Γενι¬ 
κή Γ ραμματεία Επικοινωνίας και στη Γ ενική Γ ραμ- 
ματεία Ενημέρωσης. 5 

Τροποποίηση Διατάξεων υπ’ αριθμ. 4325/1999 κοινή 
υπουργική απόφαση (ΦΕΚ Β' 400) - Παράταση 
ισχύος, ανανέωση αδειών κατοχής και οπλοφορίας 
πυροβόλων ραβδωτών όπλων σκοποβολής. 6 


Τροποποίηση απόφασης «Συγκρότηση Πενταμελούς 
Επιτροπής αξιολόγησης των αποτελεσμάτων δια¬ 
γωνισμών και απ’ ευθείας ανάθεσης προμηθειών 
της Γ ενικής Γ ραμματείας Επικοινωνίας και Γ ενικής 


Γ ραμματείας Ενημέρωσης». 7 

Χορήγηση άδειας ίδρυσης και λειτουργίας ερασιτε¬ 
χνικής σχολής χορού. 8 


ΔΙΑΤΑΓΜΑΤΑ 


(ΐ) 

Κύρωση οργανισμού του υπέρ του Δήμου Ιωαννιτών, κε¬ 
φαλαίου αυτοτελούς διαχείρισης με την επωνυμία 
«ΚΛΗΡΟΔΟΤΗΜΑ ΑΓΛΑΪΑΣ ΧΑΡΑΛΑΜΠΟΥΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 12239/6.4.1995 δημόσια διαθήκη της 
Αγλαΐας Χαραλάμπους του Γεωργίου, που συντάχτηκε 
ενώπιον της Συμβολαιογράφου Ιωαννίνων Αναστασίας 
Γκαραλάνη -Παπαδοπούλου και δημοσιεύτηκε με το υπ’ 
αριθμ. 236/1998 πρακτικό του Μονομελούς Πρωτοδικείου 
Ιωαννίνων, με την οποία άφησε περιουσιακά της στοιχεία 
υπέρ του Δήμου Ιωαννιτών, για την εκτέλεση ειδικού κοι¬ 
νωφελούς σκοπού. 

2. Τις διατάξεις της παρ. 1 του άρθρου 96 του α.ν. 2039/ 
1939, σύμφωνα μετις οποίες οιπεριουσίες που διατίθενται 
με κληρονομιές, κληροδοσίες και δωρεές σε υφιστάμενα 
ιδρύματα, σωματεία, νομικά πρόσωπα κ.λ.π. για την εκτέ¬ 
λεση ειδικού κοινωφελούς σκοπού, χωρίς να καθορίζεται 
ειδικότερος τρόπος διοίκησης αυτών, αποτελούν κεφά¬ 
λαια αυτοτελούς διαχείρισης, χωριστής από την υπόλοιπη 
περιουσία των κληρονόμων, κληροδόχων ή δωρεοδόχων 
ιδρυμάτων, σωματείων, νομικών προσώπων κ.λ.π. και είναι 
δυνατό να ορίζονται με προεδρικά διατάγματα οι λεπτο¬ 
μέρειες του τρόπου εκτέλεσης των κοινωφελών σκοπών. 

3. Τις διατάξεις των άρθρων: α) 95 και 98 του α.ν. 2039/ 
1939, β) 101 του Εισαγωγικού νόμου του αστικού κώδικα 
και γ) 110 του αστικού κώδικα. 

4. Την από 20.7.2004 γνωμοδότηση του Συμβουλίου 
Εθνικών Κληροδοτημάτων. 

5. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών με την οποία ανατέθηκαν αρμοδιότητες 
του Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών (ΦΕΚ519τ.Β'). 

6. Την υπ’ αριθμ. 27304/17.3.2004 απόφαση του Πρω¬ 
θυπουργού και του Υπουργού Υγείας και Κοινωνικής Αλ- 

ληλεγγύης με την οποία ανατέθηκαν αρμοδιότητες του 
Υπουργού Υγείας και Κοινωνικής Αλληλεγγύης στους 
Υφυπουργούς Υγείας και Κοινωνικής Αλληλεγγύης (ΦΕΚ 
517τ.Β'). 

Με πρόταση των Υφυπουργών Οικονομίας και Οικονομι¬ 
κών, Υγείας και Κοινωνικής Αλληλεγγύης αποφασίζουμε: 

Άρθρο μόνο 

1. Κυρώνουμε τον οργανισμό καθορισμού λεπτομερει¬ 
ών του τρόπου εκτέλεσης του κοινωφελούς σκοπού του, 
υπέρ του Δήμου Ιωαννιτών, κεφαλαίου αυτοτελούς δια¬ 
χείρισης με την επωνυμία «ΚΛΗΡΟΔΟΤΗΜΑ ΑΓΛΑΙΑΣ ΧΑ¬ 
ΡΑΛΑΜΠΟΥΣ» που συστήθηκε από την Αγλαΐα Χαραλά- 
μπους του Γεωργίου με την υπ’ αριθμ. 12239/6.4.1995 δη¬ 
μόσια διαθήκη της, η οποία συντάχτηκε ενώπιον της 
συμβολαιογράφου Ιωαννίνων Αναστασίας Γκαραλάνη - 
Παπαδοπούλου και δημοσιεύτηκε με το υπ’ αριθμ. 236/ 
1998 πρακτικό του Μονομελούς Πρωτοδικείου Ιωαννίνων. 

Το κεφάλαιο αυτό, υπάγεται στην εποπτεία και τον έλεγ¬ 
χο των Υπουργών Οικονομίας και Οικονομικών και Υγείας 
και Κοινωνικής Αλληλεγγύης και διέπεται από τις διατά¬ 
ξεις της παραπάνω διαθήκης της Αγλαΐας Χαραλάμπους, 
του παρακάτω οργανισμού, του α.ν. 2039/1939 όπως κά¬ 
θε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. Ο οργανισμός αυτός αποτελείται από εννέα (9) άρ¬ 
θρα και καταχωρίζεται παρακάτω: 

ΟΡΓΑΝΙΣΜΟΣ 

του υπέρ του Δήμου Ιωαννιτών κεφαλαίου αυτοτελούς 
διαχείρισης με την επωνυμία «ΚΛΗΡΟΔΟΤΗΜΑ ΑΓΛΑΪΑΣ 
ΧΑΡΑΛΑΜΠΟΥΣ». 

Άρθρο 1 

Μορφή - Επωνυμία 

Η περιουσία που αφέθηκε στο Δήμο Ιωαννιτών προς εκ¬ 
πλήρωση ειδικού κοινωφελούς σκοπού με την υπ’ αριθμ. 
12239/6.4.1995 δημόσια διαθήκη της Αγλαΐας Χαραλά¬ 
μπους του Γεωργίου, η οποία συντάχτηκε ενώπιον της 
συμβολαιογράφου Ιωαννίνων Αναστασίας Γκαραλάνη - 
Παπαδοπούλου και δημοσιεύτηκε με το υπ’ αριθμ. 236/ 
1998 πρακτικό του Μονομελούς Πρωτοδικείου Ιωαννί¬ 
νων, αποτελεί για το Δήμο Ιωαννιτών κεφάλαιο αυτοτε¬ 
λούς διαχείρισης με την επωνυμία «ΚΛΗΡΟΔΟΤΗΜΑ 
ΑΓΛΑΪΑΣ ΧΑΡΑΛΑΜΠΟΥΣ» που είναι χωριστή από την 
υπόλοιπη περιουσία του και διέπεται από τις διατάξεις 
της παραπάνω συστατικής του πράξης, του παρακάτω 
οργανισμού, του α.ν. 2039/1939, όπως κάθε φορά ισχύει 
ο νόμος αυτός και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου. 

Άρθρο 2 
Σκοπός 

Σκοπός του κληροδοτήματος αυτού είναι η, από τα ει¬ 
σοδήματα των περιουσιακών στοιχείων, χορήγηση οικο¬ 
νομικών ενισχύσεων λόγω γάμου οικονομικά αδυνάτων 
ορφανών κοριτσιών της πόλεως των Ιωαννίνων ή αν δεν 
υπάρχουν και του νομού Ιωαννίνων, κάθε χρόνο. 

Άρθρο 3 

Περιουσία - Πόροι 

1. Περιουσία του κληροδοτήματος - αποτελούν: 

Α. Τα κάτωθι ακίνητα επίτης οδού Ακαδημίας 12 - Ιωάν¬ 
νινα 


1) Διαμέρισμα επιφάνειας 40 τ.μ. 

2) Διαμέρισμα επιφάνειας 80 τ.μ. 

3) Διαμέρισμα επιφάνειας 58 τ. μ. 

4) Διαμέρισμα επιφάνειας 85 τ.μ. 

5) Διαμέρισμα επιφάνειας 60 τ.μ. 

6) Διαμέρισμα επιφάνειας 58 τ.μ. 

7) Διαμέρισμα επιφάνειας 85 τ.μ. 

Β. Ένα οικόπεδο με το υπάρχον σ’ αυτό κτίσμα που βρί¬ 
σκεται επί της οδού Ακαδημίας αριθ. 14 - Ιωάννινα εκτά- 
σεως τριακοσίων οκτώ τετραγωνικών μέτρων και δεκα¬ 
τεσσάρων τετραγωνικών εκατοστών (308,14τ.μ.). 

Η περιουσία του κληροδοτήματος είναι αναπαλλοτρίωτη. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές. 

Άρθρο 4 

Επιτροπή εκτέλεσης του σκοπού 

Η διαχείριση του κληροδοτήματος γίνεται από το Δημο¬ 
τικό Συμβούλιο του Δήμου Ιωαννιτών. 

Γιατην εκτέλεση του σκοπού το Δημοτικό Συμβούλιο θα 
ορίζει πενταμελή Επιτροπή η οποία θα αποτελείται από 
Δημοτικούς Συμβούλους. 

Ο αριθμός των οικονομικών ενισχύσεων που θα δοθούν 
και το ποσό καθεμιάς από αυτές, προτείνονται από την πε¬ 
νταμελή Επιτροπή και καθορίζονται με απόφαση του Δημο¬ 
τικού Συμβουλίου, ανάλογα με το ύψος των ετησίων εσό¬ 
δων αυτού και τις οικονομικές συνθήκες που επικρατούν. 

Άρθρο 5 

Προϋποθέσεις χορήγησης οικονομικών ενισχύσεων 

Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

1. Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα, για 
τη σύναψη έγκυρου γάμου, μέχρι 45 ετών. 

2. Είναι ορφανές από έναν ή και τους δύο γονείς. 

3. Είναι οικονομικά αδύνατες. 

4. Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

5. Είναι γραμμένες στα Δημοτολόγια του Δήμου Ιωαννι- 
τών, των Δήμων και Κοινοτήτων του Νομού Ιωαννίνων και 
έχουν την Ελληνική ιθαγένεια ή ελληνική καταγωγή. 

Οι παραπάνω προϋποθέσεις διαπιστώνονται με την προ¬ 
σκόμιση πιστοποιητικού οικογενειακής κατάστασης ή λη¬ 
ξιαρχικής πράξης γάμου , δήλωσης φορολογίας εισοδή¬ 
ματος του προηγούμενου οικονομικού έτους (των γονέων 
και ατομική) και σε περίπτωση που δεν υπάρχει υποχρέω¬ 
ση υποβολής φορολογικής δήλωσης προσκομίζεται υπεύ¬ 
θυνη δήλωση του ν. 1599/1986 καθώς και βεβαίωση της 
αρμόδιας υπηρεσίας Πρόνοιας του Νομού Ιωαννίνων. 

Άρθρο 6 

Διαδικασία χορήγησης οικονομικών ενισχύσεων 

1. Η πενταμελής Επιτροπή καλεί με προκήρυξη- πρό¬ 
σκληση κάθε χρόνο, τις ενδιαφερόμενες που δικαιούνται 
οικονομικής ενίσχυσης για την αντιμετώπιση των δαπα¬ 
νών του γάμου τους να υποβάλλουν σ αυτή, μέσα σε τα- 

κτή προθεσμία, σχετική αίτηση με τα απαραίτητα δικαιο- 
λογητικά που αναφέρονται στο άρθρο 5 του παρόντος 
οργανισμού. 

2. Αντίγραφο της προκήρυξης- πρόσκλησης πρέπει με 
φροντίδα του Δημοτικού Συμβουλίου, να τοιχοκολλείται 
με αποδεικτικό, έξω από το γραφείο Κληροδοτημάτων 
καθώς και στους πίνακες ανακοινώσεων του Δήμου Ιωαν- 
νιτών και να δημοσιεύεται μια φορά σε δύο (2) τοπικές 
ημερήσιες εφημερίδες και μία φορά σε δύο (2) ημερήσιες 
εφημερίδες που εκδίδονται στην Αθήνα, σαράντα πέντε 
(45) τουλάχιστον η μέρες πριν απάτη λήξη της παραπάνω 
προθεσμίας. 

Η πενταμελής Επιτροπή μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και προτείνει τους δικαιούχους 
οι οποίοι επιλέγονται - ανακηρύσσονται από το Δημοτικό 
Συμβούλιο με αιτιολογημένη απόφαση. 

3. Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων, που πρό¬ 
κειται να δοθούν, η επιλογή μεταξύ αυτών γίνεται από το 
Δημοτικό Συμβούλιο με δημόσια κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισσότερα 
στοιχεία αυτού, η πενταμελής Επιτροπή καλεί τις ενδια- 
φερόμενες με έγγραφη πρόσκλησή της, πριν προτείνει 
τους προς επιλογή δικαιούχους, να συμπληρώσουν τις 
ατέλειες αυτές, μέσε σε πέντε (5) ημέρες από την επίδο¬ 
ση με σχετική απόδειξη της παραπάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολλάται, την ίδια ή την επομένη ημέρα, έξω από το 
γραφείο Κληροδοτημάτων καθώς και στους πίνακες ανα¬ 
κοινώσεων του Δήμου Ιωαννιτών, με αποδεικτικό που θα 
υπογράφεται από το Γραμματέα ή άλλο εξουσιοδοτημένο 
υπάλληλο του Δήμου Ιωαννιτών. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλουν, εφόσον το επιθυμούν, σχετική ένσταση κατά της 
παραπάνω απόφασης του Δήμου, μέσα σε δέκα (10) ημέ¬ 
ρες από την τοιχοκόλληση αυτής. 

Η ένσταση αυτή κατατίθεται με απόδειξη παραλαβής 
στο Γ ραμματέα ή άλλο εξουσιοδοτημένο υπάλληλο του 
Δήμου Ιωαννιτών, αφού πρωτοκολληθεί. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμία ένσταση, δίνεται εντολή στηνΤράπεζα ή στο πι¬ 
στωτικό ίδρυμα που βρίσκονται οι καταθέσεις του κληρο¬ 
δοτήματος να καταθέσει τα ποσά της οικονομικής ενίσχυ¬ 
σης σε έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα, της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
Δημοτικό Συμβούλιο υποβάλλει αυτές μαζί με τα δικαιο- 
λογητικά όλων των υποψηφίων και τα λοιπά έγγραφα 
εκλογής και ανακήρυξης των δικαιούχων ως και τις σχετι¬ 
κές απόψεις του για τις ενστάσεις αυτές, στην καθ' ύλη 
αρμόδια αρχή προς έγκριση ή μη. 

7. Αν κάποια από τις δικαιούχες δεν τελέσει το γάμο 
της ή πεθάνει άγαμη μέσα σε διάστημα πέντε (5) ετών 
από την χρονολογία επιλογής της ή τελέσει το γάμο της 


μέσα στην προθεσμία αυτή αλλά δεν αναλάβει το ποσό 
της οικονομικής ενίσχυσης μέσα σε δύο (2) έτη από την 
τέλεση του γάμουτης,ταποσάτου κεφαλαίου και τόκων 
της οικονομικής ενίσχυσης επαναφέρονται, έπειτα από 
απόφαση του Δημοτικού Συμβουλίου Ιωαννιτών στο λο¬ 
γαριασμό καταθέσεων του κληροδοτήματος για τη χο¬ 
ρήγηση περισσοτέρων οικονομικών ενισχύσεων το επό¬ 
μενο έτος. 

8. Σε περίπτωση που δεν συμπληρωθεί ο οριζόμενος 
στην προκήρυξη - πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθ¬ 
μός υποψηφίων κλπ), τότε τα αδιάθετα ποσά μεταφέρο- 
νται στο επόμενο έτος με ανάλογη αύξηση του αριθμού 
των οικονομικών ενισχύσεων. 

Άρθρο 7 

Οικονομική Διαχείριση 

Η οικονομική διαχείριση του κεφαλαίου αυτού περιλαμ¬ 
βάνει ετήσια περίοδο, η οποία αρχίζει την 1η Ιανουάριου 
και λήγει την 31η Δεκεμβρίου του ίδιου έτους. 

Η οικονομική διαχείριση γίνεται με βάση προϋπολογι¬ 
σμό και απολογισμό - ισολογισμό εσόδων και εξόδων, που 
καταρτίζονται, ψηφίζονται και υποβάλλονται κάθε χρόνο 
για έγκριση στην αρμόδια από το νόμο Αρχή, σύμφωνα με 
τις διατάξεις των άρθρων 101, 102 και 104 του α.ν. 2039/ 
1939 και του από 20.12.1939 σχετικού βασιλικού διατάγ¬ 
ματος (ΦΕΚ552, τ.Α'). 

Όλες οι εισπράξεις και πληρωμές ενεργούνται μέσω 
των αναγνωρισμένων πιστωτικών ιδρυμάτων ή τραπεζών. 

Άρθρο 8 

Βιβλία και στοιχεία 

1. Το Δημοτικό Συμβούλιο τηρεί υποχρεωτικά για το 
κληροδότημα Αγλαΐας Χαραλάμπους, τα ακόλουθα βι¬ 
βλία και στοιχεία: 

α) Βιβλίο πρωτοκόλλου αλληλογραφίας στο οποίο ανα- 
φέρονται με χρονολογική σειρά όλα τα εισερχόμενα και 
εξερχόμενα έγγραφα που αφορούντο κληροδότημα αυτό. 

β) Βιβλίο πρακτικών συνεδριάσεων του Δημοτικού Συμ¬ 
βουλίου στο οποίο αναγράφονται με χρονολογική σειρά 
όλες οι πράξεις - αποφάσεις αυτού που αφορούν την 
εκτέλεση του σκοπού του κληροδοτήματος. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του κληροδοτήματος, που πραγ¬ 
ματοποιούνται στη διάρκεια της χρήσης. 

δ) Βιβλίο - Μητρώο χορήγησης οικονομικών ενισχύσεων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα. 

2. Εκτός από τα παραπάνω βιβλία και στοιχεία, το Δη¬ 
μοτικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
και της εκτέλεσης του σκοπού του κληροδοτήματος. 

Άρθρο 9 

Τροποποίηση Οργανισμού 

Ο Οργανισμός του κληροδοτήματος αυτού μπορεί να 
τροποποιηθεί ή να συμπληρωθεί με Προεδρικό Διάταγμα, 
ύστερα από πρόταση του Δημοτικού Συμβουλίου, σύμ¬ 
φωνα με τις διατάξεις των άρθρων 98 του α.ν. 2039/1939 
και 110 και 119 του αστικού κώδικα τηρουμένης της θέ¬ 
λησης του διαθέτη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στους Υφυπουργούς Οικονομίας και Οικονομικών και 
Υγείας και Κοινωνικής Αλληλεγγύης αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 18 Αυγούστου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΓΕΩΡ. ΚΩΝΣΤΑΝΤΟΠΟΥΛΟΣ 
-♦- 

ΑΠΟΦΑΣΕΙ Σ 

Αριθ. Στ/Δ/17081 (2) 

Προϋποθέσεις εγγραφής καταρτιζομένων σε ειδικότητες 
του Τομέα Τουρισμού - Μεταφορών σχετικά με τη γνώ¬ 
ση της Αγγλικής Γλώσσας. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ 
ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

1. Το νόμο 2009/1992 και την υπ’ αριθμ. 121/1992 από¬ 
φαση ΥΠ.Ε.Π.Θ., όπως τροποποιήθηκε, συμπληρώθηκε 
και ισχύει. 

2. Την υπ’ αριθμ. 121/1992 (ΦΕΚ371,τ.Β') «Κανονισμός 
Λειτουργίας του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε. Ε.Κ.)», απόφαση του Υπουργού 
Εθν. Παιδείας και Θρησκευμάτων, όπως συμπληρώθηκε, 
τροποποιήθηκε και ισχύει. 

3. Την υπ’ αριθμ. 4565/1993 (ΦΕΚ438τ.Β'/1993) άρθρο 
ΙΟπερ.δ'απόφαση Υπουργού Ε.Π.Θ. 

4. Την υπ’ αριθμ. Ζ/16321/6.10.1994 απόφαση του Δ.Σ. 
του Ο.Ε. Ε.Κ., με την οποία εγκρίνεται ο τρόπος και η διάρ¬ 
κεια διδασκαλίας του μαθήματος των Αγγλικών στα ΙΕΚ. 

5. Την υπ’ αριθμ. Δ/17153/1.9.1998 απόφαση του Δ.Σ. 
του Ο.Ε.Ε.Κ. 

6. Την υπ’ αριθμ. Δ/1629/24.1.2004 απόφαση του Δ.Σ. 
του Ο.Ε.Ε.Κ. 

7. Το γεγονός ότι, η Αγγλική Γλώσσα θεωρείται απολύ¬ 
τως αναγκαία σε ένα τόσο ανταγωνιστικό περιβάλλον για 
μια χώρα - μέλος της Ευρωπαϊκής Ένωσης και οι υπηρε¬ 
σίες τουριστικού προϊόντος που πρέπει να προσφέρονται 
θα πρέπει να είναι ανάλογες. 

8. Την υπ’ αριθμ. 24/23.8.2005, θέμα 5α, απόφαση του 
Δ.Σ. του Ο.Ε.Ε.Κ., αποφασίζουμε: 

ότι, οι προϋποθέσεις εγγραφής καταρτιζομένων σε ει¬ 
δικότητες του ΤομέαΤουρισμού - Μεταφορών σχετικά με 
το επίπεδο γνώσης της Αγγλικής Γλώσσας ορίζονται ως 
εξής: 

Στις ειδικότητες «Υπάλληλος Τουριστικού Γραφείου», 
«Ειδικός Ναυτιλιακής Κατεύθυνσης», «Ειδικός Αεροπο¬ 
ρικών Εταιρειών», «Υπάλληλος Αεροδρομίου», «Επιμε¬ 
λητής Πτήσεων», «Υπεύθυνος Υποδοχής και Φιλοξε¬ 
νίας», «Τουριστικός Συνοδός», «Ειδικός Ξενοδοχειακών 
Υπηρεσιών και Τροφοδοσίας», «Υπάλληλος Μπαρ», 
προαπαιτείται για την εγγραφή των καταρτιζομένων 
αποδεδειγμένη γνώση της Αγγλικής γλώσσας τουλάχι¬ 
στον επιπέδου Ρίτεί ΟθΓίίΐίοβίθ ή ισότιμου πιστοποιητι¬ 


κού. Η γνώση της Αγγλικής Γλώσσας αποδεικνύεται 
από την κατοχή του κρατικού πιστοποιητικού γλωσσο¬ 
μάθειας του ΥΠ.Ε.Π.Θ. (επιπέδου Β2 του ν. 2740/1999, 
όπως αντικαταστάθηκε με την παρ. 19 του άρθρου 13 
του ν. 3149/2003) ή του πτυχίου ΡΙΒ8Τ ΟΕΒΤΙΡΙΘΑΤΕ ΙΝ 
ΕΝΘϋδΗ του πανεπιστημίου ΟαΓηόπάρε, ή του πτυχίου 
(ΜΘΘΕ) ΜΙΘΗΙΘΑΝ ΟΕΒΤΙΡΙΘΑΤΕ ΟΡ ΟΟΜΡΕΤΕΝΟΥ ΙΝ 
ΕΝΘϋδΗ του πανεπιστημίου ΜίοΟίραπ ή του πτυχίου 
ΟΕΒΤΙΡΙΟΑΤΕ ΙΝ ΨΡΡΕΒ ΙΝΤΕΒΜΕϋΙΑΤΕ ΟΟΜΜΙύΝΙ- 
ΟΑΤΙΟΝ του ΕάοχοθΙ ΙηίθΓΠ3ΐίοη3ΐ Εοηάοη Εχαπιί- 
ηαΐίοπε ή άλλων πανεπιστημίων δημοσίου χαρακτήρα ή 
ΤΕδΤ ΟΡ ΕΝΘϋδΗ ΡΟΒ ΙΝΤΕΒΝΑΤΙΟΝΑΙ ΟΟΜΜΨΝΙ- 
ΟΑΤΙΟΝ (ΤΟΕΙΟ) με βαθμολογία από 505 και άνω ή με 
ΙηΙθΓπεΙίοπαΙ Επ 9 ΐί 8 ΐι Εβπρυαρσ Τθείίπρ δγεΙθΓΠ (ΙΕΕΤδ) 
από το υπίνθΓείίγ οΐ ΟΒπιόπάρβ Ι.003Ι ΕχβΓηίηβίίοπε 
δγπάίθ3ΐθ (υΟΕΕδ) - ΤΟθ ΒπΙίεΙτ ΟουποίΙ - ΙΘΡ Εάυο3ίίοπ 
ΑυεΐΓ3ΐί3 ΙΕΙΤδ ΑυείΓ3ΐί3 με βαθμολογία από 4,5 έως 5,5 
ή Βυείηθεε ΕηςψεΙι ΟθΓΐίίίθ3ΐθ-ν3ηΐ39θ (ΒΕΟ νΑΝΤΑΘΕ) 
από το υπίνθΓείίγ οί ΟΗΓηόπάρβ ΕοοεΙ Εχαπιίηαίίοηε 
δγηάίοαίθ (υΟΕΕδ), ή όποιο άλλο πτυχίο ή δίπλωμα ισό¬ 
τιμο με τα παραπάνω και αποδεκτό εκάστοτε από το 
Α.Σ.Ε.Π. 

Η παρούσα απόφαση θα ισχύσει από το Χειμερινό εξά¬ 
μηνο 2005 - 2006 και ακυρώνει κάθε σχετική προηγούμε¬ 
νη ρύθμιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2005 

Ο Πρόεδρος του Δ.Σ. 

ΧΑΡΑΛΑΜΠΟΣ ΜΠΟΤΣΑΡΗΣ 

-♦- 

Αριθ. 200592 (3) 

Καθορισμός αριθμού θέσεων για το Ελεγκτικό Συνέδριο 
(Υπουργείο Δικαιοσύνης) που πληρούνται από άτομα 
που προστατεύονται από το ν. 2643/1998 και κατανο¬ 
μή των θέσεων αυτών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των τταρ.1 και 2 του άρθρου 3 του 
ν. 2643/1998 (220/Α'), όπως αντικαταστάθηκαν από τις δια¬ 
τάξεις της παρ. 3 του άρθρου 31 του ν. 2956/2001 (258/Α') 
και της παρ. 3 του άρθρου 48 του ν. 2972/2001 (291/Α') και 
της παρ. 1 του άρθρου 11 του ν.3051/2002 (220/Α'). 

2. Τις διατάξεις του άρθρου 8 του ν. 3051/2002. 

3. Το υπ’ αριθμ. 80184/22.8.2005 έγγραφο του Υπουρ¬ 
γείου Δικαιοσύνης για την επικείμενη έκδοση προκήρυ¬ 
ξης, πλήρωσης εβδομήντα (70) συνολικά οργανικών θέ¬ 
σεων του Κλάδου ΠΕ Οικονομολόγων, για το Ελεγκτικό 
Συνέδριο του Υπ. Δικαιοσύνης. 

4. Το γεγονός ότι η απόφαση αυτή δεν προκαλεί δαπά¬ 
νη σε βάρος του κρατικού προϋπολογισμού, αποφασί¬ 
ζουμε: 

Α. Καθορίζουμε το συνολικό αριθμό των θέσεων ερ¬ 
γασίας για το Ελεγκτικό Συνέδριο - Υπουργείο Δικαιο¬ 
σύνης, που πρόκειται να πληρωθούν από άτομα που 
προστατεύονται από τις διατάξεις του ν. 2643/1998 σε 
τέσσερις (4). 

Β. Κατανέμουμε τον ανωτέρω αριθμό θέσεων κατά κα¬ 
τηγορία προστατευομένων προσώπων, ως εξής: 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΑΤΗΓΟΡΙΑ ΠΡΟΣΤΑΤΕΥΟΜΕΝΩΝ 
ΠΡΟΣΩΠΩΝ 


ΘΕΣΕΙΣ 
ν. 2643/1998 


α) Άτομα με ειδικές ανάγκες (Α.Μ.Ε.Α.) 

(πρώτο εδάφιο περίπτωσης β’ παρ. 1, 
άρθρου 1 ν. 2643/1998) 1 

β) Πολύτεκνοι (περίπτωση α’ παρ. 1, 
άρθρου 1 ν. 2643/1998) 1 

Υ) Εθνική Αντίσταση (περίπτωση γ’, 
παρ. 1, άρθρου 1 ν. 2643/1998) 1 

δ) Έμμεση Α.Μ.Ε.Α. (δεύτερο εδάφιο, 
περίπτωσης β’παρ. 1 άρθρου 1 ν. 2643/1998) 1 

Γ. Κατανέμουμε τις ανωτέρω θέσεις ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΚΑΤΗΓΟΡΙΑ ΘΕΣΕΙΣ 



ΕΙΔΙΚΟΤΗΤΑ 

ΠΡΟΣΤΑΣΙΑΣ ν. 2643/1998 

ΑΘΗΝΩΝ 

ΕΛΕΓΚΤΙΚΟ 

ΠΕ 

Α.Μ.Ε.Α. 1 


ΣΥΝΕΔΡΙΟ 

Οικονομολόγων 


(ΥΠ. ΔΙΚΑΙΟΣΥΝΗΣ) 



ΑΘΗΝΩΝ 

ΕΛΕΓΚΤΙΚΟ 

ΠΕ 

Πολυτέκνων 1 


ΣΥΝΕΔΡΙΟ 

Οικονομολόγων 


(ΥΠ. ΔΙΚΑΙΟΣΥΝΗΣ) 



ΗΡΑΚΛΕΙΟΥ 

ΕΛΕΓΚΤΙΚΟ 

ΠΕ 

Εθνικής 1 


ΣΥΝΕΔΡΙΟ 

Οικονομολόγων 

Αντίστασης 

(ΥΠ. ΔΙΚΑΙΟΣΥΝΗΣ) 



ΑΧΑΪΑΣ 

ΕΛΕΓΚΤΙΚΟ 

ΠΕ 

Έμμεση Α.Μ.Ε.Α. 1 


ΣΥΝΕΔΡΙΟ 

Οικονομολόγων 


(ΥΠ. ΔΙΚΑΙΟΣΥΝΗΣ) 




Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 30 Αυγούστου 2005 

Ο ΥΠΟΥΡΓΟΣ 

ΠΑΝ. ΠΑΝΑΓΙΩΤΟΠΟΥΛΟΣ 
-♦- 

Αριθ. 287822 (4) 

Έγκριση της υπ’ αριθμ. 123/2005 απόφασης Διοικητικού 
Συμβουλίου του Οργανισμού Ελληνικών Γεωργικών 
Ασφαλίσεων (ΕΛ.Γ.Α.) - Ν.Π.Ι.Δ. - γιατην καταβολή στο 
τακτικό προσωπικό του κινήτρου παραγωγικότητας 
(όοπυε). 


Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου ν. 1558/1985 «Κυβέρνηση και 
Κυβερνητικά Όργανα (ΦΕΚ137 ΑΊ985) όπως προστέθη¬ 
κε με το άρθρο 27 του ν. 2081/1992 (ΦΕΚ 154 ΑΊ 992) και 
τροποποιήθηκε με το άρθρο 1 παρ. 2α του ν. 2469/1997 
(ΦΕΚ 38 Α' 1997) όπως κωδικοποιήθηκε με το αρ. 90 του 
π.δ. 63/2005. 

β) Του ν. 1790/1988 «Οργάνωση και λειτουργία Οργανι¬ 
σμού Ελληνικών Γεωργικών Ασφαλίσεων (ΕΛ.Γ.Α.) και άλ¬ 
λες διατάξεις» (ΦΕΚ 134 Α') όπως ισχύει σήμερα. 

2. Το άρθρο 5 της υπ’ αριθμ. 242695/22.3.2005 υπουργι¬ 
κής απόφασης «Έγκριση Ε.Σ.Σ. Ε. τωντακτικών υπαλλήλων 
του ΕΛ.Γ.Α. - Ν.Π.Ι.Δ. εποπτείας Υπουργείου Αγροτικής 
Ανάπτυξης και Τροφίμων ετών 2004 και 2005» (ΦΕΚ 421 Β'). 

3. Την υπ’ αριθμ. 123/27.7.2005 απόφαση του Δ.Σ. του 
ΕΛ.Γ.Α. που μας διαβιβάστηκε με το υπ’ αριθμ. 576/ 
1.8.2005 έγγραφο του Προέδρου του. 


4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του Οργανισμού Ελληνικών Γεωργικών Ασφαλίσεων 
(ΕΛ.Γ.Α.) - Ν.Π.Ι.Δ. ύψους διακοσίων πενήντα χιλιάδων 
(250.000,00) Ευρώ, για την οποία έχει εγγράφει πίστωση 
στον προϋπολογισμό του ΕΛ.Γ.Α. για το έτος 2005 στον 
Κ.Λ. 60, αποφασίζουμε: 

Εγκρίνουμε την υπ’ αριθμ. 123/27.7.2005 απόφαση του 
Δ.Σ. του Οργανισμού Ελληνικών Γεωργικών Ασφαλίσεων 
(ΕΛ.Γ.Α.) - Ν.Π.Ι.Δ. για την καταβολή, εντός του έτους 
2005 στο τακτικό προσωπικό του, κινήτρου παραγωγικό¬ 
τητας (ατομικό όοηυε), ως επιβράβευση της συμβολής 
του στην επιτυχή προώθηση του έργου του Οργανισμού 
κατά την διετία 2004 - 2005. 

1. Η καταβολή του κινήτρου παραγωγικότητας θα γίνει 
σύμφωνα με τον κατωτέρω τύπο: 

250.000 Ευρώ 

Ατομικό όοηυε = (.) X Μόρια υπαλλήλου, 

Σύνολο Μορίων 
υπαλλήλων 

όπου, 

Σύνολο Μορίων είναι το άθροισμα των μορίων όλων 
των τακτικών υπαλλήλων του Οργανισμού (συμπερι¬ 
λαμβανομένων των μετακλητών υπαλλήλων, των απο¬ 
σπασμένων στον ΕΛΓΑ και των υπαλλήλων της Νομικής 
Υπηρεσίας) 

Μόρια υπαλλήλου είναι το σύνολο των μορίων κάθε 
υπαλλήλου που προκύπτουν από: 

α. Το τελικό βαθμό των φύλλων αξιολόγησης του έτους 
2004 ο οποίος πολλαπλασιάζεται με συντελεστή βαρύτη¬ 
τας 25%. 

β. Τα Μόρια της θέσης ευθύνης, όπως αυτά απορρέουν 
από τον παρακάτω πίνακα (1) τα οποία πολλαπλασιάζο- 
νται με συντελεστή βαρύτητας 25%. 

ΠΙΝΑΚΑΣ 1 


θέση Ευθύνης 

Μόρια 

Προϊστάμενος Οργανικής 


Μονάδας Επιπέδου Δ/νσης 

250 

Προϊστάμενος Τ μήματος 

200 

Προϊστάμενος Αυτοτελούς 


Γ ραφείου και Γ ραφείου 

150 

Υπάλληλοι ΠΕ,ΤΕ, ΔΕ 

120 

ΥπάλληλοιΥΕ 

90 


γ. Το σύνολο των μορίων παραγωγικότητας, όπως αυτό 
απορρέει από τον πίνακα (2), το οποίο πολλαπλασιάζεται 
με συντελεστή βαρύτητας 50%. 

ΠΙΝΑΚΑΣ 2 

Παράμετρος Βαρύτητα Συντελεστές Αξιολόγησης Μόρια 

Αξιολό- Αξιολό- Κάτω Μέτρια Καλή Πολύ Άριστη Αξιολό¬ 
γησης γησης του Καλή 

μέτριου 

(0-29)% (30-59)% (60-79)% (80-89)% (90-100)% 

Παραγωγι¬ 
κότητα 200 

2. Σε περίπτωση μη ύπαρξης φύλλου αξιολόγησης 
έτους 2004 και αξιολόγησης της παραγωγικότητας (2γ) 
μέχρι την τελική κατανομή του όοηυε, η βαθμολόγηση γί¬ 
νεται με απόφαση Προέδρου του ΕΛΓΑ. 

3. Το όοηυε χορηγείται αναλογικά για όσο χρονικό διά¬ 
στημα ο υπάλληλος εργάστηκε στον ΕΛΓΑ κατά τα έτη 
2004 και 2005 και αντίστοιχα για όσο χρόνο κατείχε θέση 
ευθύνης στην ίδια περίοδο. 

4. Η βαθμολόγηση των υπαλλήλων, όσον αφορά τους 
συντελεστές αξιολόγησης της παραγωγικότητας των 
ετών 2004-2005 γίνεται ανεξάρτητα από το φύλλο αξιο¬ 
λόγησης του έτους 2004 και κατά το δυνατό σε περισσό¬ 
τερους από δυο συντελεστές, λαμβανομένου υπόψη του 
αριθμού των υπαλλήλων κάθε Δ/νσης ή υπηρεσιακής μο¬ 
νάδας. 

5. Η αξιολόγηση της παραγωγικότητας των Προϊσταμέ¬ 
νων Δ/νσεων, Υπηρεσιών και αυτοτελών Γραφείων της 
Κεντρικής Διοίκησης (Κ.Δ.) και των Προϊσταμένων Περι¬ 
φερειακών Υποκαταστημάτων γίνεται από τον Πρόεδρο 
του ΕΛΓΑ. 

6. Η αξιολόγηση της παραγωγικότητας των υπαλλήλων 
γίνεται από τους Προϊσταμένους κάθε Διεύθυνσης και 
Υπηρεσίας της Κ.Δ. και κάθε Περιφερειακού Υποκατα¬ 
στήματος του ΕΛΓΑ. 

7. Ατομικό όοηυε δεν καταβάλλεται: 

α. Στους αποσπασμένους υπαλλήλους εκτός ΕΛΓΑ, πέ¬ 
ραν του εξαμήνου κατά την περίοδο 2004-2005. 

β. Στους απέχοντες της υπηρεσίας για οποιονδήποτε 
λόγο συνεχώς άνω των έξι (6) μηνών κατά την περίοδο 
2004-2005. 

γ. Στους υπαλλήλους που η ατομική τους βαθμολογία 
του φύλλου αξιολόγησης δεν ξεπερνά τους 80 βαθμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 17050/Ζ (5) 

Καθορισμός αριθμού προσώπων με ειδικότητα στην Πλη¬ 
ροφορική που θα απασχοληθούν με σύμβαση μίσθω¬ 
σης έργου διάρκειας ενός (1) έτους στη Γ ενική Γ ραμ- 
ματεία Επικοινωνίας και στη Γενική Γραμματεία Ενη¬ 
μέρωσης. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του αρ. 3 του π.δ. 258/1993 «Περί Ορ¬ 
γανισμού της Γ ενικής Γ ραμματείας Τ ύπου και Πληροφο- 
ριώντου Υπουργείου Προεδρίας της Κυβέρνησης», όπως 
έχει τροποποιηθεί και ισχύει. 

2. Τις διατάξεις του π.δ. 181/1994 (ΦΕΚ116/Α77.7.1994) 
«Συγκρότηση της Γ ενικής Γ ραμματείας Τ ύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

3. Τις διατάξεις του άρθρου 2 του ν. 3242/2004 (ΦΕΚ 
102/Α724.5.2004) «Ρυθμίσεις για την οργάνωση και λει¬ 
τουργία της Κυβέρνησης, τη διοικητική διαδικασία και 
τους ΟΤΑ». 

4. Τη διάταξη του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 
άλλες διατάξεις». 

5. Τις διατάξεις του ν. 1256/1982 «Για την πολυθεσία, 
την πολυαπασχόληση και άλλες διατάξεις» (αρ. 6 παρ. 6). 

6. Τις διατάξειςτου άρθρου 90 του π.δ. 63/2005 (ΦΕΚΑ' 
1998). 

7. Τις διατάξεις του άρθρου 22 παρ.3 του ν. 2362/1995 
«Περί Δημοσίου Λογιστικού ελέγχου των δαπανών του 
Κράτους και άλλες διατάξεις». 


8. Την υπ’ αριθμ. 180/2005 γνωμοδότηση του Γ Τμήμα¬ 
τος του Νομικού Συμβουλίου του Κράτους, από την οποία 
προκύπτει ότι πρόκειται να συναφθούν γνήσιες συμβά¬ 
σεις μίσθωσης έργου, χωρίς να υποκρύπτεται σύμβαση 
εξαρτημένης εργασίας. 

9. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του Προϋπολογισμού 
της Γ ενικής Γ ραμματείας Επικοινωνίας και της Γ ενικής 
Γ ραμματείας Ενημέρωσης ύψους πενήντα δύο χιλιάδων 
τριακοσίων πενήντα (52.350,00) Ευρώ, η οποία θα αντιμε¬ 
τωπιστεί από τις πιστώσεις του Προϋπολογισμού της Γ ε¬ 
νικής Γ ραμματείας Επικοινωνίας και της Γ ενικής Γ ραμμα¬ 
τείας Ενημέρωσης που μεταφέρθηκαν με την υπ’ αριθμ. 
2/21388/26.4.2005 απόφαση του Υπουργείου Οικονομίας 
και Οικονομικών στον ΚΑΕ 0871 (ΕΦ 47/110). 

10. Την υπ’ αριθμ. ΔΙΠΠ/Φ.ΕΓΚΡ.19/208/8147/8.6.2005 
απόφαση της Επιτροπής του άρθρου 2, παρ. 1, της υπ’ 
αριθμ. 55/1998 Π.Υ.Σ. (άρθρο 1, παρ. 51, του ν. 2412/1996). 

11. Την υπ’ αριθμ. Υ93/26.5.2004 (ΦΕΚ789/Β/26.5.2004) 
Απόφαση του Πρωθυπουργού «Καθορισμός αρμοδιοτή¬ 
των του Υπουργού Επικράτειας». 

12. Την υπ’ αριθμ. ΔΙΔΚ/Φ. 1/2/6139 (ΦΕΚ 527/Β7 

24.3.2004) απόφαση του Πρωθυπουργού και του Υπουρ¬ 
γού Εσωτερικών Δημόσιας Διοίκησης και Αποκέντρωσης». 

13. Την υπ’ αριθμ. 14650/Δ10Ε85/17.3.2004 (ΦΕΚ519/Β/ 

17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών για καθορισμό 
αρμοδιοτήτων στους Υφυπουργούς Οικονομίας και Οικο¬ 
νομικών, αποφασίζουμε: 

1. Καθορίζουμε τον αριθμό των προσώπων με ειδικότη¬ 
τα στην Πληροφορική που θα απασχοληθούν με σύμβαση 
μίσθωσης έργου, στη Γενική Γραμματεία Επικοινωνίας 
και στη Γ ενική Γ ραμματεία Ενημέρωσης, σύμφωνα με τη 
διάταξη του άρθρου 6 του ν. 2527/1997, σε τρία (3). 

Ως έργο αυτών ορίζεται: 

Α. Για ένα (1) πρόσωπο: α) Η μετατροπή, σε περιβάλλον 
συμβατό με αυτό του νέου Ολοκληρωμένου Πληροφο¬ 
ριακού Συστήματος (ΟγβοΙθ), των παρακάτω εφαρμογών: 

1. Δημοσιογράφοι Δημόσιου Τομέα 

2. Επαγγελματικές Ενώσεις Τύπου 

3. Εσωτερικός Τύπος 

4. Ομογενειακός Τύπος 

5. Παρουσίες 

6. Κύκλωμα των Εντύπων μετονΟ.Τ.Ε. 

β) Η μεταφοράτης εφαρμοσθείσας και αποκτηθείσας τε¬ 
χνογνωσίας στους υπαλλήλους της Διεύθυνσης Πληροφο¬ 
ρικής, προκειμένου να καταστεί δυνατή η συνεχής και 
απρόσκοπτη υποστήριξη όλωντων ως άνω εφαρμογών. 

Β.Για ένα (1) πρόσωπο: α) Η μετατροπή , σε περιβάλλον 
συμβατό με αυτό του νέου Ολοκληρωμένου Πληροφο¬ 
ριακού Συστήματος (Ογ3οΙθ), των παρακάτω εφαρμογών: 

1. Αποθήκη 

2. Βλάβες 

3. Δαπάνες Γ ραφείων Τύπου Επικοινωνίας 

4. Δαπάνες Εσωτερικού 

5. Μετακινήσεις, κατά το τμήμα που αφορούν τη Διεύ¬ 
θυνση Διοίκησης 

6. Μετακινήσεις, κατά το τμήμα που αφορούν τη Διεύ¬ 
θυνση Οικονομικών Υπηρεσιών 

7. Προϋπολογισμός 

8. Τηλεφωνικός Κατάλογος 

β) Η μεταφορά της εφαρμοσθείσας και αποκτηθείσας 
τεχνογνωσίας στους υπαλλήλους της Διεύθυνσης Πληρο¬ 
φορικής , προκειμένου να καταστεί δυνατή η συνεχής και 
απρόσκοπτη υποστήριξη όλωντων ως άνω εφαρμογών. 

Γ. Για ένα (1) πρόσωπο: Η παροχή συνδρομής στην Υπη¬ 
ρεσία στους τομείς της λειτουργίας: α) των συστημάτων 
ασφαλείας και ελέγχου επικοινωνιών με το διαδίκτυο, β) 
του δικτυακού τόπου της Υπηρεσίας, γ) των υπηρεσιών 
ηλεκτρονικού ταχυδρομείου, δ) κάθε είδους υποστηρικτι¬ 
κής υπηρεσίας δικτύου (ΩΝδ, Τίπΐθ ΒθΓνθΓδ κ.λ.π), και, ε) 
των υπηρεσιών μεταφοράς ειδήσεων από το ΑΠΕ. Επίσης, 
η παροχή συνδρομής στην Υπηρεσία για την επιτυχή ολο¬ 
κλήρωση της καταγραφής των αναγκαίων διαδικασιών με¬ 
τάπτωσης του παρόντος συστήματος, όσον αφορά στην 
ασφαλή του λειτουργία και χρήση του κόμβου, στην αξιο¬ 
λόγηση της αποτελεσματικότητας των διαδικασιών και μη¬ 
χανισμών ασφάλειας περιμέτρου δικτύου, στην αναγνώρι¬ 
ση των λειτουργικών παρεμβάσεων που πρέπει να υλοποι¬ 
ηθούν ώστε να επιτευχθεί η ομαλότερη και σωστότερη 
λειτουργία του κατά τη μετάπτωσή του στο νέο σύστημα 
καθώς και η μεταφορά της εφαρμοσθείσας και αποκτηθεί- 
σας τεχνογνωσίας σε θέματα ασφαλείας και επικοινωνιών 
στους υπαλλήλους της Διεύθυνσης Πληροφορικής, προ- 
κειμένου να καταστεί δυνατή η συνεχής και απρόσκοπτη 
υποστήριξη όλωντων ως άνω περιγραφεισώνλειτουργιών. 

2. Απαραίτητα προσόντα για την απασχόληση των ως 
άνω προσώπων είναι: 

-Για ένα (1) πρόσωπο, το οποίο θαεκτελέσειτο έργο με 
στοιχείο Α: 

α) Πτυχίο ΑΕΙ, ή εν ελλείψει υποψηφίων για απασχόλη¬ 
ση με το προσόν αυτό, 

β) Πτυχίο ΤΕΙ. 

Επιπρόσθετα απαιτείται τριετής (3) ειδική εμπειρία και 
γνώση στους ακόλουθους τομείς: Σχεσιακή βάση δεδο¬ 
μένων ΟΒΑΩΕΕ, Εργαλεία Ανάπτυξης Εφαρμογών 
ΡΟ\Λ/ΕΒ ΒυΐΙΩΕΒ. 

Η ως άνω απαιτούμενη εμπειρία και γνώση θα πιστοποι¬ 
είται με ανάλογες βεβαιώσεις παρακολούθησης ειδικών 
σεμιναρίων ή με βεβαιώσεις προϋπηρεσίας ή συνεργα¬ 
σίας σε αντίστοιχα προγράμματα ή εφαρμογές στο Δη¬ 
μόσιο ή τον Ιδιωτικό Τομέα. 

-Για ένα (1) πρόσωπο, το οποίο θα εκτελέσειτο έργο με 
στοιχείο Β: 

α) Πτυχίο ΑΕΙ, ή εν ελλείψει υποψηφίων για απασχόλη¬ 
ση με το προσόν αυτό, 

β) Πτυχίο ΤΕΙ. 

Επιπρόσθετα απαιτείται τριετής (3) ειδική εμπειρία και 
γνώση στους ακόλουθους τομείς: Σχεσιακή βάση δεδο¬ 
μένων ΟΒΑΩΕΕ, Εργαλεία Ανάπτυξης Εφαρμογών 
ΡΟ\Λ/ΕΒ ΒίΙΙίΟΕΒ. 

Η ως άνω απαιτούμενη εμπειρία και γνώση θα πιστοποι¬ 
είται με ανάλογες βεβαιώσεις παρακολούθησης ειδικών 
σεμιναρίων ή με βεβαιώσεις προϋπηρεσίας ή συνεργα¬ 
σίας σε αντίστοιχα προγράμματα ή εφαρμογές στο Δη¬ 
μόσιο ή τον Ιδιωτικό Τομέα. 

-Για ένα (1) πρόσωπο, το οποίο θα εκτελέσειτο έργο με 
στοιχείο Γ: 

α) Πτυχίο ΑΕΙ, ή εν ελλείψει υποψηφίων για απασχόλη¬ 
ση με το προσόν αυτό, 

β) Πτυχίο ΤΕΙ. 

Λειτουργικά συστήματα ΙΙΝΙΧ και Ι_ΙΝυΧ, Λειτουργία δι¬ 
κτύων Η/Υ, Δημιουργία και Λειτουργία κόμβου ΙΝΤΕΡΝΕΤ. 

Η ως άνω απαιτούμενη εμπειρία και γνώση θα πιστοποι¬ 
είται με ανάλογες βεβαιώσεις παρακολούθησης ειδικών 
σεμιναρίων ή με βεβαιώσεις προϋπηρεσίας ή συνεργα¬ 
σίας σε αντίστοιχα προγράμματα ή εφαρμογές στο Δη¬ 
μόσιο ή τον Ιδιωτικό Τομέα. 

3. Τα ως άνω έργα δεν ανάγονται στον κύκλο των συνή¬ 
θων καθηκόντωντων υπαλλήλωντης Γ ενικής Γ ραμματείας 


Επικοινωνίας και της Γ ενικής Γ ραμματείας Ενημέρωσης 
λόγω της εξειδικευμένης φύσης τους, της κρισιμότητάς 
τους καιτου συντόμου χρόνου, εντόςτου οποίου πρέπει να 
πραγματοποιηθούν. 

4. Ως μέγιστο χρονικό διάστημα, εντόςτου οποίου πρέ¬ 
πει να ολοκληρωθούν τα εκτελούμενα έργα ορίζεται ένα 
(1) έτος από την υπογραφή της κάθε σύμβασης. 

5. Η ετήσια αμοιβή που θα καταβληθεί σε κάθε ένα από 
τα τρία (3) πρόσωπα, τα οποία θα υποστηρίξουν τα ως 
άνω ισάριθμα έργα ορίζεται στο ποσό των δέκα επτά χι¬ 
λιάδων τετρακοσίων πενήντα (17.450,00) Ευρώ. 

6. Η συνολική ετήσια δαπάνη θα ανέλθει στο ποσό των πε¬ 
νήντα δύο χιλιάδων τριακοσίων πενήντα (52.350,00) Ευρώ 
και θα αντιμετωπιστεί από τις πιστώσεις του Προϋπολογι¬ 
σμού της Γενικής Γ ραμματείας Επικοινωνίας και της Γενι¬ 
κής Γ ραμματείας Ενημέρωσης που μεταφέρθηκαν με την 
υπ’ αριθμ. 2/21388/26.4.2005 απόφαση του Υπουργείου Οι¬ 
κονομίας και Οικονομικών στον ΚΑΕ 0871 (ΕΦ 47/110). 

7. Ως τόπος που θα εκτελεσθούν τα παραπάνω έργα 
ορίζεται η Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΠΙΚΡΑΤΕΙΑΣ 

ΘΕΟΔΩΡΟΣ ΡΟΥΣΟΠΟΥΛΟΣ 
-♦- 

( 6 ) 

Τροποποίηση Διατάξεων υπ’ αριθμ. 4325/1999 κοινή 
υπουργική απόφαση (ΦΕΚ Β' 400) - Παράταση ισχύος, 
ανανέωση αδειών κατοχής και οπλοφορίας πυροβό¬ 
λων ραβδωτών όπλων σκοποβολής. 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις των άρθρων 1 παρ. 5 περ. α', 3 παρ. 7, 6 
παρ. 7, 7 παρ. 2 περ. ε, 10 παρ. 7 και 21 του ν. 2168/1993 
«Ρύθμιση θεμάτων, που αφορούν όπλα, πυρομαχικά, εκρη¬ 
κτικές ύλες, εκρηκτικούς μηχανισμούς και άλλες διατά- 
ξεις»(ΦΕΚΑ' 147), όπως τροποποιήθηκαν και συμπληρώθη¬ 
καν με τις διατάξεις του άρθρου4τουν. 2334/1995 (Α' 184). 

2. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με τις διατάξεις του άρθρου 27 του ν. 2081/ 
1992 (Α' 145) και αντικαταστάθηκε με το άρθρο 1 του 
ν. 2469/1997 (Α' 38) όπως κωδικοποιήθηκε με το αρ. 90 
του π.δ. 63/2005. 

3. Τις διατάξεις του 121 /2004 Προεδρικού Διατάγματος 
«Διορισμός Υπουργών και Υφυπουργών» (Α' 84). 

4. Τις διατάξεις της υπ’ αριθμ. 33/2004 απόφασης του 
Πρωθυπουργού και Υπουργού Πολιτισμού «Ανάθεση 
άσκησης αρμοδιοτήτων στην Αναπληρωτή Υπουργό Πο¬ 
λιτισμού Φάνη Πάλλη - Πετραλιά και στους Υφυπουργούς 
Γεώργιο Ορφανό και Πέτρο Τατούλη» (Β' 527). 

5. Το γεγονός ότι από τις διατάξεις της παρούσας από¬ 
φασης, δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

Η περ. β' της παρ.3 του άρθρου 5 της υπ’ αριθμ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4325/1999 (Β' 400) απόφασής μας, αντικαθίσταται ως 
εξής: «Ειδικά γιατους σκοπευτές, απαιτείται επιπλέον βε¬ 
βαίωση της οικείας Ομοσπονδίας, από την οποία προκύ¬ 
πτει ότι, κατά το χρόνο ισχύος της άδειας αυτής, ο αϊτών 
συμμετείχε τουλάχιστον σε εννέα (9) αγώνες συνολικά, 
εφόσον πρόκειται για όπλα της κατηγορίας Α' ή δεκαπέ¬ 
ντε (15) εφόσον πρόκειται για όπλα Β' κατηγορίας». 

Άρθρο 2 

Η ισχύς των αδειών κατοχής σκοπευτικών όπλων και 
οπλοφορίας, για εξάσκηση στη σκοποβολή, που χορηγή¬ 
θηκαν από τη δημοσίευση της υπ’ αριθμ. 4325/1999 από¬ 
φασής μας, που έληξε ή λήγει μέχρι 31.12.2005, παρατεί- 
νεται μέχρι την ημερομηνία αυτή. 

Άρθρο 3 

Η ισχύς της παρούσας απόφασης, αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΟΛΙΤΙΣΜΟΥ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΟΡΦΑΝΟΣ ΓΕΩΡΓΙΟΣ Α. ΒΟΥΛΓΑΡΑΚΗΣ 
-♦- 

Αριθ. 15570/2 (7) 

Τροποποίηση απόφασης «Συγκρότηση Πενταμελούς Επι¬ 
τροπής αξιολόγησης των αποτελεσμάτων διαγωνισμών 
και απ’ ευθείας ανάθεσης προμηθειών της Γενικής 
Γραμματείας Επικοινωνίας και Γενικής Γραμματείας 
Ενημέρωσης». 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του αρ. 3 του π.δ. 258/1993 «Περί Ορ¬ 
γανισμού της Γ ενικής Γ ραμματείας Τ ύπου και Πληροφο- 
ριώντου Υπουργείου Προεδρίας της Κυβέρνησης», όπως 
έχει τροποποιηθεί και ισχύει. 

2. Τις διατάξεις του π.δ. 181/1994 (ΦΕΚ116/Α77.7.1994) 
«Συγκρότηση της Γ ενικής Γ ραμματείας Τ ύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

3. Τις διατάξεις του άρθρου 2 του ν. 3242/2004 (ΦΕΚ 
102/Α724.5.2004) «Ρυθμίσεις για την οργάνωση και λειτουρ¬ 
γία της Κυβέρνησης, τη διοικητική διαδικασία και τους ΟΤΑ». 

4. Τις διατάξεις του αρ. 2 παρ. 12δ του ν. 2286/1995 
«Προμήθειες του Δημοσίου Τομέα και ρυθμίσεις συνα¬ 
φών θεμάτων». 

5. Τις διατάξεις του π.δ. 394/1996 (ΦΕΚ266/Α74.12.1996) 
«Περί Κανονισμού Προμηθειών Δημοσίου (Κ.Π.Δ.). 

δ.Τιςδιατάξειςτουπ.δ. 346/1998 «Προσαρμογή της Ελ¬ 
ληνικής Νομοθεσίας για τις δημόσιες συμβάσεις υπηρε¬ 
σιών, προς τις διατάξεις της οδηγίας 92/50/ΕΟΚτου Συμ¬ 
βουλίου της 18ης Ιουλίου 1992», όπως τροποποιήθηκε με 
το π.δ. 18/2000 (ΦΕΚ 15/Α72000). 

7. Την υπ’ αριθμ. 8978/Ζ/27.4.2005 απόφαση «Συγκρό¬ 
τηση Πενταμελούς Επιτροπής αξιολόγησης των αποτε¬ 
λεσμάτων διαγωνισμών και απ’ ευθείας ανάθεσης προμη¬ 
θειών της Γ ενικής Γ ραμματείας Επικοινωνίας και Γ ενικής 
Γ ραμματείας Ενημέρωσης». 

8. Τις υπηρεσιακές ανάγκες. 

9. Την υπ’ αριθμ. Υ94/26.5.2004 (ΦΕΚ 153/Γ/2004) από¬ 
φαση του Πρωθυπουργού και του Υπουργού Επικράτειας 
«Διορισμός Γ ενικού Γ ραμματέα Επικοινωνίας και Γ ενικού 
Γ ραμματέα Ενημέρωσης», αποφασίζουμε: 


Τροποποιούμε την υπ’ αριθμ. 8978/Ζ/27.4.2005 απόφα¬ 
ση συγκρότησης Πενταμελούς Επιτροπής αξιολόγησης 
των αποτελεσμάτων διαγωνισμών και απ’ ευθείας ανάθε¬ 
σης προμηθειών της Γ ενικής Γ ραμματείας Επικοινωνίας 
και Γενικής Γραμματείας Ενημέρωσης, και ορίζουμε το 
Γεράσιμο Αλεξάκη, μόνιμο υπάλληλο με βαθμό Ακολού¬ 
θου Επικοινωνίας Α'του Κλάδου Συμβούλων και Ακολού¬ 
θων Επικοινωνίας της Γ ενικής Γ ραμματείας Επικοινωνίας 
και Γενικής Γραμματείας Ενημέρωσης ως Πρόεδρο της 
ως άνω Επιτροπής, σε αντικατάσταση της Καλλιόπης 
Καλφοπούλου μόνιμης υπαλλήλου με βαθμό Α' του Κλά¬ 
δου ΠΕΙ Διοικητικός της Γενικής Γραμματείας Επικοινω¬ 
νίας και Γ ενικής Γ ραμματείας Ενημέρωσης. Κατά τα λοι¬ 
πά ισχύει η υπ’ αριθμ. 8978/Ζ/27.4.2005 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2005 

Η Γενική Γραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 

-♦- 

Αριθ. 669 (8) 

Χορήγηση άδειας ίδρυσης και λειτουργίας 
ερασιτεχνικής σχολής χορού. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις: 

-Του αρ. 19 παρ. 2εδ.ε'περ. αα του π.δ. 941/1977 «Περί 
Οργανισμού του Υπουργείου Πολιτισμού και Επιστημών». 

-Του π.δ. 457/83 (ΦΕΚ 174/Α/28.11.1983) «Ίδρυση και 
λειτουργία Ερασιτεχνικών Σχολών Χορού». 

-Του π.δ. 347/86 (ΦΕΚ 154/Α76.10.1986) «Μεταβίβαση 
αρμοδιοτήτων στους Νομάρχες για χορήγηση άδειας 
ίδρυσης και λειτουργίας Ερασιτεχνικών Σχολών Χορού». 

-Του ν. 2218/13.6.1994 (ΦΕΚ 90) «Ίδρυση Νομ/κής 
Αυτ/σης, τροποποίηση διατάξεων για την Πρωτοβάθμια 
Αυτ/ση και την Περιφέρεια και άλλες διατάξεις». 

-Του ν. 2240/94/16.9.1994 (ΦΕΚ 153)« Συμπλήρωση δια¬ 
τάξεων για τη Νομ/κή Αυτ/ση και άλλες διατάξεις». 

-Του ν. 2307/15.6.1995 (ΦΕΚ 113) «Προσαρμογή αρμο¬ 
διότητας Υπουργείου Εσωτερικών στις διατάξεις για τη 
Νομ/κή Αυτ/ση και άλλες διατάξεις». 

2. Την από 18.7.2005 αίτηση της Άννας Μπετούνη και τα 
συνοδεύοντα αυτή δικαιολογητικά. 

3. Το πρακτικό αυτοψίας της Επιτροπής που συγκροτή¬ 
θηκε με την υπ’ αριθμ. 717/26.7.2005 απόφαση του Νο¬ 
μάρχη Ιωαννίνων, σύμφωνα με το άρθ.6 παρ.4 του 
ν. 1158/1981, όπως αυτό τροποποιήθηκε μεταγενέστερα 
με την υπ’ αριθμ. 2436/15.1.1985 (ΦΕΚ 31/Β'/1985) κοινή 
απόφαση των Υπουργών Προεδρίας της Κυβερνήσεως 
και Πολιτισμού, αποφασίζουμε: 

1. Χορηγούμε άδεια ίδρυσης και λειτουργίας ερασιτε¬ 
χνικής σχολής χορού στην Άννα Μπετούνη, μεέδρατα Ιω¬ 
άννινα και στην οδό Αραβαντινού 6. 

2. Η έναρξη της λειτουργίας της σχολής ορίζεται το 
σχολικό έτος 2005 - 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 26 Αυγούστου 2005 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




